02005591505010008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 559 


15 Μαΐου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «ΙΔΡΥΜΑ ΑΝΑΠΤΥΞΗΣ ΤΟΥ ΜΕΤΣΟ- 
ΒΙΟΥ ΚΕΝΤΡΟΥ ΔΙΕΠΙΣΤΗΜΟΝΙΚΗΣ ΕΡΕΥΝΑΣ 
(Μ.Ε.Κ.Δ.Ε.) του Ε.Μ. ΠΟΛΥΤΕΧΝΕΙΟΥ» και κύρω¬ 
ση του οργανισμού αυτού. 1 

ΑΠΟΦΑΣΕΙΣ 

Αύξηση Μετοχικού Κεφαλαίου της Ελληνικής Αεροπο¬ 
ρικής Βιομηχανίας ΑΕ (ΕΑΒ ΑΕ). 2 

Καθορισμός ημερομηνίας υποβολής αιτήσεων μετά¬ 
ταξης υπαλλήλων Οργανισμού Βάμβακος. 3 

Συγκρότηση και λειτουργία της Ειδικής Επιτροπής 
Ελέγχου και Εποπτείας της Διαχείρισης της περι¬ 
ουσίας των Ασφαλιστικών Οργανισμών. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφαλμάτων στη 17659/338/21.3.2001 από¬ 
φαση «Προκαταρτικές εργασίες εκτύπωσης γραμ¬ 
ματοσήμων (τροποποίηση του εκδοτικού προ¬ 
γράμματος έτους 2001). 5 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΙΔΡΥΜΑ ΑΝΑΠΤΥΞΗΣ ΤΟΥ ΜΕΤΣΟΒΙΟΥ 
ΚΕΝΤΡΟΥ ΔΙΕΠΙΣΤΗΜΟΝΙΚΗΣ ΕΡΕΥΝΑΣ (Μ.Ε.Κ.Δ.Ε.) 
του Ε.Μ. ΠΟΛΥΤΕΧΝΕΙΟΥ» και κύρωση του οργανι¬ 
σμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 1162/30.5.2000 πράξη της Συμβολαιογρά¬ 
φου Αθηνών Βασιλικής Γρηγ. Κέστη όπως αυτή τροπο¬ 
ποιήθηκε με την αρ. 1528/18.1.2001 πράξη με την οποία 
οι: Δημήτριος Ράκος του Κλεάνθη, Θεμιστοκλής Ξανθό- 
πουλοςτουΣπυρ. ΗλίαςΖούβιαςτου Βασ. και Απόστολος 
Μπίσαςτου Κων/νου σύστησαν κοινωφελές ίδρυμα με την 
επωνυμία «ΙΔΡΥΜΑ ΑΝΑΠΤΥΞΗΣ ΤΟΥ ΜΕΤΣΟΒΙΟΥ ΚΕ¬ 
ΝΤΡΟΥ ΔΙΕΠΙΣΤΗΜΟΝΙΚΗΣ ΕΡΕΥΝΑΣ (ΜΕ.Κ.Δ.Ε.) ΤΟΥ 


Ε.Μ. ΠΟΛΥΤΕΧΝΕΙΟΥ με έδρα την Αθήνα και παράρτημα 
στο Μέτσοβο Ηπείρου. 

2. Τις διατάξεις των άρθρων: α) 95 και 98 του α.ν. 2039/ 
1939, β) 101 και 119 του Εισαγωγικού Νόμου του Αστικού 
Κώδικα και γ) 108 και 110 του Αστικού Κώδικα. 

3. Την από 4.12.2000 γνωμοδότηση του Συμβουλίου 
Εθνικών Κληροδοτημάτων. 

4. Την αριθ. 1039386/441/Α00011/21.4.2000 κοινή από¬ 
φαση του Πρωθυπουργού και του Υπουργού Οικονομι¬ 
κών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ571 Β'). 

Με πρόταση των Υπουργών Εθνικής Παιδείας και θρη¬ 
σκευμάτων και Πολιτισμού και του Υφυπουργού Οικονο¬ 
μικών αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς Ιδρύματος 
με την επωνυμία: «ΙΔΡΥΜΑ ΑΝΑΠΤΥΞΗΣ ΤΟΥ ΜΕΤΣΟΒΙ- 
ΟΥ ΚΕΝΤΡΟΥ ΔΙΕΠΙΣΤΗΜΟΝΙΚΗΣ ΕΡΕΥΝΑΣ (ΜΕ.Κ.Δ.Ε.) 
του Ε.Μ. ΠΟΛΥΤΕΧΝΕΙΟΥ», η οποία έγινε από τους: Δη- 
μήτριο Ρόκο, Θεμιστοκλή Ξανθόπουλο, Ηλία Ζούβια και 
Απόστολο Μπίσα με την αριθ. 1162/30.5.2000 πράξη της 
Συμβολαιογράφου Αθηνών Βασιλικής Γ ρηγ. Κέστη όπως 
αυτή τροποποιήθηκε με την αρ. 1528/18.1.2001 πράξη 
της ίδιας. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών, Εθνικής Παιδείας και Θρησκευμάτων 
και Πολιτισμού και διέπεται από τις διατάξεις της ανωτέ¬ 
ρω συστατικής του πράξης, του παρακάτω οργανισμού, 
του α.ν. 2039/1939 και των διαταγμάτων που εκδόθηκανή 
θα εκδοθούν σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δώδεκα (12) 
άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
μετην επωνυμία «ΙΔΡΥΜΑ ΑΝΑΠΤΥΞΗΣ ΤΟΥ ΜΕΤΣΟΒΙΟΥ 
ΚΕΝΤΡΟΥ ΔΙΕΠΙΣΤΗΜΟΝΙΚΗΣ ΕΡΕΥΝΑΣ (ΜΕ.Κ.Δ.Ε.) του 
Ε.Μ.ΠΟΛΥΤΕΧΝΕΙΟΥ» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «ΙΔΡΥΜΑ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΑΝΑΠΤΥΞΗΣ ΤΟΥ ΜΕΤΣΟΒΙΟΥ ΚΕΝΤΡΟΥ ΔΙΕΠΙΣΤΗΜΟ¬ 
ΝΙΚΗΣ ΕΡΕΥΝΑΣ (ΜΕ.Κ.Δ.Ε.) ΤΟΥ Ε.Μ. ΠΟΛΥΤΕΧΝΕΙ¬ 
ΟΥ» που συστήθηκε από τους: Δημήτριο Ρόκο, Θεμιστο¬ 
κλή Ξανθόπουλο, Ηλία Ζούβια και Απόστολο Μπίσα με 
την αρ. 1162/ 30.5.2000 πράξη της Συμβολαιογράφου 
Αθηνών Βασιλικής Γρηγ. Κέστη όπως αυτή τροποποιή¬ 
θηκε με την αρ. 1528/18.1.2001 πράξη της ίδιας αποτελεί 
νομικό πρόσωπο ιδιωτικού δικαίου και διέπεται από τις 
διατάξεις της ανωτέρω συστατικής πράξης, του παρό¬ 
ντος οργανισμού, του α.ν. 2039/1939, όπως κάθε φορά 
ισχύει ο νόμος αυτός και των διαταγμάτων που εκδόθη- 
καν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα και παράρτημά 
του στο Μέτσοβο της Ηπείρου. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά, μέσα σε πλαίσιο, την επωνυμία του 
ιδρύματος και στο μέσον αυτής φέρει το έμβλημα του 
Ιδρύματος όπως και την ημερομηνία έγκρισης της σύ¬ 
στασής του. 

Άρθρο 2 
Σκοπός 

Σκοπός του Ιδρύματος είναι η διαρκής, συστηματική 
και ολοκληρωμένη υποστήριξη της λειτουργίας και ανά¬ 
πτυξης του ΜΕΤΣΟΒΙΟΥ ΚΕΝΤΡΟΥ ΔΙΕΠΙΣΤΗΜΟΝΙΚΗΣ 
ΕΡΕΥΝΑΣ (ΜΕ.Κ.Δ.Ε.) του Ε.Μ.Π. στο Μέτσοβο, σε επι¬ 
στημονικό, ερευνητικό, τεχνικό /τεχνολογικό, πολιτισμι¬ 
κό, κοινωνικό και οικονομικό επίπεδο και η δημιουργική 
συνεργασία μ’ αυτό, για την εκπλήρωση των σκοπών του 
για την προστασία και ανάπτυξη του ορεινού περιβάλλο¬ 
ντος και των τοπικών ευρωπαϊκών πολιτισμών. 

Στο πλαίσιο αυτό ειδικότεροι σκοποί του Ιδρύματος εί¬ 
ναι: 

(α) Η οικονομική υποστήριξη της λειτουργίας του 
ΜΕ.Κ.Δ.Ε και των επιστημονικών, εκπαιδευτικών και 
ερευνητικών πρωτοβουλιών του στην κατεύθυνση εκ¬ 
πλήρωσης των σκοπών του. 

(β) Η ανάληψη και εκπόνηση διεπιστημονικών ερευνών 
και μελετών στα πεδία της Ανάπτυξης και του Περιβάλ¬ 
λοντος και των πολυδιάστατων σχέσεων, αλληλεξαρτή¬ 
σεων και αλληλεπιδράσεώντους και η συνεργασία με το 
ΜΕ.Κ.Δ.Ε. σε σχετικά θέματα προστασίας και ανάπτυξης 
του ορεινού περιβάλλοντος καιτωντοπικών ευρωπαϊκών 
πολιτισμών καθώς επίσης και με το Ε.Μ. Πολυτεχνείο, το 
Πανεπιστήμιο Ιωαννίνων και τα άλλα Α.Ε.Ι της χώρας σε 
αντίστοιχα θέματα. 

(γ) Η προώθηση και ενίσχυση πρωτοβουλιών και συ¬ 
νεργασιών του ΜΕ.Κ.Δ.Ε. σε όλα τα επίπεδα, με το 
Ε.Μ.Π., το Πανεπιστήμιο Ιωαννίνων, την Περιφέρεια 
Ηπείρου, την Νομαρχιακή και Τοπική Αυτοδιοίκηση, τον 
Δήμο Μετσόβου και τους επιστημονικούς, κοινωνικούς 
και πολιτισμικούς φορείς της χώρας και σχετικά Ιδρύμα¬ 
τα με στόχο την ουσιαστική συμβολή τους, θεωρητικά και 
πρακτικά στην Ολοκληρωμένη και Αξιοβίωτη Ανάπτυξη 
των Ορεινών Περιοχών της χώρας μας σε διαλεκτική αρ¬ 
μονία και με σεβασμό στο μοναδικό φυσικό και πολιτι¬ 
σμικό τους περιβάλλον. 

(δ) Η συμμετοχή σε εθνικά, ευρωπαϊκά και διεθνή επι¬ 
στημονικά δίκτυα προστασίας και ανάπτυξης του ορει¬ 
νού περιβάλλοντος και των τοπικών ευρωπαϊκών πολιτι¬ 
σμών. 

(ε) Η σε συνεργασία με το ΜΕ.Κ.Δ.Ε. του Ε.Μ.Π. τεκμη¬ 


ρίωση, ανάδειξη και προβολή της συμβολής των Ηπει- 
ρωτών ευεργετών, λογιών, φιλοσόφων, επιστημόνων, 
πανεπιστημιακών δασκάλων, ερευνητών, καλλιτεχνών 
και γενικότερα δημιουργών, επαγγελματιών και εργαζο¬ 
μένων στην ολοκληρωμένη (οικονομική, κοινωνική, πολι¬ 
τική, τεχνική/τεχνολογική και πολιτισμική) ανάπτυξη της 
Ελλάδας. 

(στ) Η υποβοήθηση του ΜΕ.Κ.Δ.Ε. στην διοργάνωση 
και η συνδιοργάνωση μ’ αυτό επιστημονικών συνεδρίων, 
συμποσίων, σεμιναρίων, ημερίδων και διαλέξεων στα πε¬ 
δία Περιβάλλοντος και Ανάπτυξης. 

(ζ) Η πραγματοποίηση και η ενίσχυση ειδικών επιστη¬ 
μονικών εκδόσεων στην κατεύθυνση δημιουργίας βιβλιο¬ 
θήκης του ΜΕ.Κ.Δ.Ε. στα πεδία Περιβάλλοντος και Ανά¬ 
πτυξης. 

(η) Η ανάληψη κάθε σχετικής πρωτοβουλίας και η ενί¬ 
σχυση και υποστήριξη κάθε προσπάθειας και δραστη¬ 
ριότητας εκπλήρωσης των παραπάνω σκοπών και των 
σκοπών του ΜΕ.Κ.Δ.Ε. του Ε.Μ.Π. σε στενή συνεργασία 
μ’ αυτό και κάθε άλλη σύννομη και ειδικότερα μέσα στο 
πνεύμα που διέπει του α.ν. 2039/1939 ενέργεια που θα 
έκρινε πρόσφορη το Διοικητικό Συμβούλιο του Ιδρύμα¬ 
τος. 

Για την πραγμάτωση των παραπάνω σκοπών το ίδρυμα 
μπορεί να συνεργάζεται με αντίστοιχα ιδρύματα του 
εσωτερικού και εξωτερικού, Πανεπιστήμια, Ινστιτούτα, 
Ερευνητικά Κέντρα και εν γένει παντός είδους νομικά 
πρόσωπα δημοσίου, ή ιδιωτικού δικαίου και φορείς. 

Μέσα με τα οποία το Ίδρυμα επιδιώκει την πραγματο¬ 
ποίηση των στόχων του είναι: 

(α) Η συνεργασία του με το ΜΕ.Κ.Δ.Ε. 

(β) Η συνεργασίατου με το Ε.Μ. Πολυτεχνείο και το Πα¬ 
νεπιστήμιο Ιωαννίνων και ειδικότερα με τα Διεπιστημονι¬ 
κά Προγράμματα του Ε.Μ. Π. «Περιβάλλον και Ανάπτυξη» 
και «Γεωπληροφορική». 

(γ) Η δημιουργία δικτύων και παραρτημάτων στην Ελ¬ 
λάδα και στα κέντρα της ηπειρωτικής διασποράς όπου 

γης- 

(δ) Συμμετοχή σε Εθνικά, Ευρωπαϊκά και Διεθνή Ερευ¬ 
νητικά Προγράμματα και Μελέτες για Αξιοβίωτη Ολο¬ 
κληρωμένη και Αποκεντρωμένη Ανάπτυξη καθώς και 
ανάληψη και εκπόνηση ερευνών και μελετών αυτοτελώς 
ή σε συνεργασία με το ΜΕ.Κ.Δ.Ε. και άλλους φορείς για 
λογαριασμό του Ιδρύματος ή άλλων δημοσίων, κοινωνι¬ 
κών και ιδιωτικών οργανισμών (Υπουργεία, Περιφέρειες, 
Νομαρχίες, ΟΤΑ κ.λ.π.) 

Άρθρο 3 

Περιουσία - Πόροι 

Περιουσία του ιδρύματος αποτελούν: 
α) Ποσό οκτώ εκατομμυρίων (8.000.000) δραχμών και 
β) Όσα άλλα περιουσιακά στοιχεία ακίνητα ή κινητά με 
πράξη «στη ζωή» ή «αιτία θανάτου» θα αφιερώσουν σ’ αυ¬ 
τό οι ιδρυτές και ευεργέτες του. 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών του στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 
Διοίκηση 

1. Το ίδρυμα διοικείται από Διοικητικό Συμβούλιο, ο 
αριθμός των μελών του οποίου είναι όχι μικρότερος από 
πέντε (5) και όχι μεγαλύτερος από εννέα (9) σύμφωνα με 
την εκάστοτε απόφαση των μελών του. 

2. Το πρώτο Διοικητικό Συμβούλιο, είναι εννεαμελές και 
για μια τετραετία, εκτός από τον Πρόεδρο και τον Αντι¬ 
πρόεδρο που ορίζονται με το παρόν, ισόβιοι. 

Το πρώτο Διοικητικό Συμβούλιο απαρτίζεται από τους: 

Πρόεδρος: Δημήτριος Ρόκος, Καθηγητής Ε.Μ.Π. και 
Επιστημονικός και 

Διοικητικός Υπεύθυνος του ΜΕ.Κ.Δ.Ε. 

Αντιπρόεδρος: Ηλίας Ζούβιας, Δικηγόρος 

Μέλη: 

1. Θεμιστοκλής Ξανθόπουλος του Σπυρίδωνος, Καθη¬ 
γητής και Πρύτανης Ε.Μ.Π. 

2. Ευστράτιος Γαλανής του Γεωργίου, Καθηγητής και 
Αντιπρύτανης Ε.Μ.Π. 

3. Διονύσιος - Δημήτριος Μπαλοδήμος του Σπυρίδωνα, 
Καθηγητής Ε.Μ.Π. 

4. Παναγιώτης Νούτσοςτου Χρήστου, Καθηγητής Πα¬ 
νεπιστημίου Ιωαννίνων. 

5. Ερατοσθένης Καψωμένος του Γεωργίου, Καθηγητής 
Πανεπιστημίου Ιωαννίνων. 

6. Αλέξανδρος Καχριμάνης του Γεωργίου, Ηλεκτρολό¬ 
γος Μηχανολόγος - Μηχανικός, Δήμαρχος Μετσόβου. 

7. Απόστολος Μπίσαςτου Κωνσταντίνου, ιατρός 

3. Τα μέλη του Διοικητικού Συμβουλίου, εκλέγονται για 
μια τετραετία, από το υπάρχον Διοικητικό Συμβούλιο με 
απλή πλειοψηφία. Τα μέλη του Διοικητικού Συμβουλίου εί¬ 
ναι πάντοτε επανεκλέξιμα. 

4. Τα μέλη του Διοικητικού Συμβουλίου, συγκροτούμε¬ 
να σε σώμα, εκλέγουν τον Γενικό Γραμματέα και τον Τα¬ 
μία, των οποίων η θητεία είναι τετραετής. 

5. α) Σε περίπτωση θανάτου, αποποίησης, παραίτησης, 
έκπτωσης, για οποιοδήποτε λόγο από εκείνους που ανα- 
φέρονται στις περιπτώσεις α’ έως δ’ της παρ. 1 του άρ¬ 
θρου 65 του α.ν. 2039/1939, ανικανότητας ή αποχώρη¬ 
σης, για οποιοδήποτε λόγο μέλους του Διοικητικού Συμ¬ 
βουλίου, η αντικατάστασή του γίνεται με απόφαση των 
λοιπών μελώντου, που συνέρχονται μέσα σετριάντα (30) 
ημέρες από την επέλευση του γεγονότος και σύμφωνα με 
τη διαδικασία που ορίζεται από τις διατάξεις του άρθρου 
99 του α.ν. 2039/1939. 

β) Σε περίπτωση, που κάποιος από τους παραπάνω λό¬ 
γους συντρέξει στο πρόσωπο του Προέδρου, ή του Αντι¬ 
προέδρου τα μέλη του Διοικητικού Συμβουλίου, που συ¬ 
νέρχονται σε συνεδρίαση μέσα σε τριάντα (30) ημέρες 
από την επέλευση του γεγονότος, εκλέγουν νέο ισόβιο 
Πρόεδρο, ή Αντιπρόεδρο αντίστοιχα εάν ο Πρόεδρος ή ο 
Αντιπρόεδρος δεν έχουν ορίσει με οποιονδήποτε τρόπο 
τον διάδοχό τους στην Προεδρία ή την Αντιπροεδρία του 
Ιδρύματος. 

6. Το Διοικητικό Συμβούλιο συνεδριάζει τακτικά μια φο¬ 
ρά το δίμηνο. 

Μπορεί όμως να συνεδριάσει εκτάκτως, όταν παρίστα- 
ται ανάγκη, ύστερα από πρόσκληση του Προέδρου. Έχει 
όμως υποχρέωση ο Πρόεδρος να συγκαλέσει εκτάκτως 
το Διοικητικό Συμβούλιο εάν ζητηθεί από τρία (3) τουλά¬ 
χιστον μέλη του, με έγγραφη αίτησή τους, που να απευ¬ 
θύνεται στον Πρόεδρο και στην οποία να ορίζονται τα θέ¬ 
ματα που προτείνεται να συζητηθούν. 


7. Το Διοικητικό Συμβούλιο βρίσκεται σε απαρτία εάν 
παρίσταται η πλειοψηφία του εκάστοτε αριθμού των με¬ 
λώντου και αποφασίζει με απλή πλειοψηφία. 

8. Σε περίπτωση, που κάποιο μέλος του Διοικητικού 
Συμβουλίου απουσιάζει αδικαιολόγητα από πέντε (5) συ¬ 
νεχείς συνεδριάσεις, θεωρείται ότι έχει παραιτηθεί και η 
κενή θέση αυτού συμπληρώνεται κατά τα οριζόμενα στην 
παραγρ. 5 του παρόντος άρθρου. 

9. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη των 
μελών που τυχόν διαφωνούν. Τα πρακτικά υπογράφονται 
από όλα τα μέλη που συμμετείχαν στη συνεδρίαση. 

10. Αντίγραφα ή αποσπάσματα των πρακτικών ή αντί¬ 
γραφα γενικά εγγράφωντου Ιδρύματος εκδίδει και επικυ¬ 
ρώνει ο Πρόεδρος του Διοικητικού Συμβουλίου ή ο Αντι¬ 
πρόεδρος του και στην περίπτωση κωλύματος ή απου¬ 
σίας του, το μέλος που ορίζεται από το Διοικητικό 
Συμβούλιο. 

11. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαούνται όμως οδοι¬ 
πορικών ή άλλων εξόδων, που δαπάνησαν για την εκτέλε¬ 
ση υπηρεσίας του Ιδρύματος, εφόσον έγιναν έπειτα από 
ειδική απόφαση του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο είναι υπεύθυνο για την δια¬ 
χείριση, εκπροσώπηση, διοίκηση, προγραμματισμό και 
εκτέλεση όλων των δραστηριοτήτων και λειτουργιών του 
ιδρύματος. Διοικεί και διαχειρίζεται την περιουσία του 
Ιδρύματος σύμφωνα με την απόλυτη και ελεύθερη κρίση 
του και γενικά αποφασίζει για κάθε θέμα το οποίο αφορά 
στην διοίκηση και στη λειτουργία του, στη διάθεση των 
πόρωντου, καθώς και για κάθε ενέργεια που σχετίζεται με 
την εκπλήρωση του σκοπού του, πάντοτε όμως σύμφωνα 
με τις διατάξεις της συστατικής πράξης, του παρόντος 
οργανισμού του α.ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του νόμου τούτου, 
καθώς και των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση αρμοδίως τον προϋπολογισμό και απολογισμό 
του Ιδρύματος, σύμφωνα με τις διατάξεις των άρθρων 
101 και 102 του α.ν. 2039/1939 και του από 20/22.12.1939 
Β.Δ/τος (ΦΕΚ 552/Α/1939). Μαζί με τον απολογισμό κα¬ 
ταρτίζει, ψηφίζει και υποβάλλει και τον γενικό ισολογισμό 
του ενεργητικού και παθητικού του Ιδρύματος. 

β) Αποφασίζει την πρόσληψη του αναγκαίου προσωπι¬ 
κού του Ιδρύματος. Προσδιορίζει τα δικαιώματα τις υπο¬ 
χρεώσεις και τα ειδικότερα καθήκοντα του παραπάνω 
προσωπικού, καθώς και την αμοιβή του σύ μφωνα με τους 
όρους των συλλογικών συμβάσεων εργασίας και τις δια¬ 
τάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη και καλή λειτουργία των υπηρεσιώντου Ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του Ιδρύματος. 

ε) Διορίζει και ανακαλεί πληρεξούσιους δικηγόρους 
του Ιδρύματος. 

στ) Επιφέρει μεταβολές στην περιουσία του Ιδρύμα¬ 
τος, εφόσον κρίνει ότι οι όροι ασφαλείας και απόδοσής 
της δεν είναι επαρκείς. 

ζ) Αναθέτει σε ένα ή και περισσότερα μέλη του την ενά¬ 
σκηση των δικαιωμάτων και των εξουσιών του και την εκπρο¬ 
σώπηση του Ιδρύματος απέναντι σε οποιονδήποτε τρίτον. 

η) Αναθέτει για λογαριασμό του, σε τρίτα πρόσωπα την 
ενάσκηση ειδικώς συγκεκριμένων εξουσιών του ή την εκ¬ 
προσώπηση του Ιδρύματος. Αυτό μπορεί να συμβαίνει για 
μόνο και μια πράξη ή για ορισμένη κατηγορία πράξεων. 

θ) Η εσωτερική διάρθρωση και κάθε άλλη λεπτομέρεια 
λειτουργίας του Ιδρύματος, που δεν καλύπτεται από τις 
διατάξεις του παρόντος οργανισμού δύνανται να καθο- 
ρισθούν από τον εσωτερικό κανονισμό του Ιδρύματος, 
που καταρτίζει το Διοικητικό Συμβούλιο. 

Άρθρο 6 

Αρμοδιότητες του Πρόεδρου 

1. Ο Πρόεδρος του Διοικητικού Συμβουλίου του Ιδρύ¬ 
ματος 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο αυτοπροσώπως ή 
με πρόσωπο που ορίζεται απ’ αυτόν και εγκρίνεται με 
απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου πέντε (5) τουλάχιστον ημέρες πριν από τη συνεδρίαση. 

γ) Καταρτίζει, βοηθούμενος από τον Γραμματέα, την 
ημερήσια διάταξη των θεμάτων, που θα συζητηθούν την 
οποία και υπογράφει. 

Μετά από γραπτή αίτηση τριών (3) μελών υποχρεούται 
ο Πρόεδρος να περιλάβειτο σχετικό θέμα στην ημερήσια 
διάταξη της επόμενης, μετά την αίτηση, συνεδρίασης 
του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης, μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέρος 
του Διοικητικού Συμβουλίου. 

ε) Αλληλογραφεί με τις αρχές και υπογράφει όλα τα έγ¬ 
γραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του Ιδρύ¬ 
ματος, εκτελείτις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

η) Ασκεί και οποιαδήποτε άλλη αρμοδιότητα ή εξουσία 
που θα του παραχωρήσει το Διοικητικό Συμβούλιο. 

θ) Ασκεί τη γενική διεύθυνση και εποπτεία του Ιδρύμα¬ 
τος και φροντίζει για το συντονισμό των δραστηριοτήτων. 

2. Το Πρόεδρο, όταν απουσιάζει ή κωλύεται, αναπλη¬ 
ρώνουν κατά σειρά ο Αντιπρόεδρος και σε περίπτωση 
απουσίαςή κωλύματοςτούτου,τοπρεσβύτερο μέλοςτου 
Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του Διοικητικού Συμβουλίου 
α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 


β) Φροντίζει για την σύνταξη των πρακτικών του Διοικη¬ 
τικού Συμβουλίου 

γ) Διεκπεραιώνει την αλληλογραφία. 

δ) Φυλλάτει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος καιευθύνεται 
για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του Ιδρύμα¬ 
τος, την ευθύνη όμως για τις ενέργειες τούτου, φέρει πά¬ 
ντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλοςτου Διοικητικού Συμβουλίου. 

Άρθρο 8 

Αρμοδιότητες Ταμία 

1. Ο Ταμίας του Ιδρύματος 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του Ιδρύματος, σ’ ένα από τα πι¬ 
στωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια να παρακρατεί από αυ¬ 
τά ένα μικρό ποσοστό, που είναι αναγκαίο για την πληρω¬ 
μή εκτάκτων και επειγουσών δαπανών του Ιδρύματος, το 
ύψος των οποίων καθορίζεται με απόφαση του Διοικητι¬ 
κού Συμβουλίου, στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του 

δ) Τηρεί και φυλάττει τα διαχειριστικά βιβλία και στοι¬ 
χεία του Ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του Ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται με 
απόφαση αυτού. 

Άρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Π.Δ/τος έγκρισης της σύστασης του 
ιδρύματος, η οποία μπορεί να παραταθεί μέχρι την 31η 
Δεκεμβρίου του επόμενου ημερολογιακού έτους, με από¬ 
φαση του Διοικητικού Συμβουλίου, που λαμβάνεται στην 
πρώτη συνεδρίασή του. 

2. Ο διαχειριστικός και διοικητικός έλεγχος θα διενερ- 
γείται από την ειδική επιθεώρηση του Υπουργείου Οικο¬ 
νομικών σύμφωνα με τις οικείες διατάξεις. Το Διοικητικό 
Συμβούλιο με αιτιολογημένη απόφασή του δύναται σύμ¬ 
φωνα με το άρθρο 12 παράγρ. 2 της Συστατικής Πράξης 
να διεξαγάγει επιπρόσθετο οικονομικό έλεγχο από ανα¬ 
γνωρισμένο σώμα. 

3. Ο προϋπολογισμός και απολογισμός Εσόδων και 
Εξόδων καθώς και η έκθεση οικονομικού ελέγχου, επικυ¬ 
ρωμένα από το Διοικητικό Συμβούλιο πρέπει να τύχουν 
της έγκρισης του Υπουργού Οικονομικών, σύμφωνα με 
τις διατάξεις των άρθρων 101 και 102 του α.ν. 2039/1939 
και του από 20.12.1939 σχετικού Δ/τος (ΦΕΚ 552/Α/1934). 

Άρθρο 10 
Βιβλία - Στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία. 

α) Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού 
Συμβουλίου 

γ) Βιβλίο λογιστικής παρακολούθησης στο οποίο κατα¬ 
χωρίζονται με χρονολογική σειρά και με λογιστική τάξη, 
όλα τα έσοδα και έξοδα του Ιδρύματος που πραγματο¬ 
ποιούνται στη διάρκεια της χρήσης. 

δ) Βιβλίο κινητής και ακίνητης περιουσίας του Ιδρύματος. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσηςτων σκοπώντου. 

Άρθρο 11 

Τροποποίηση Οργανισμού 

1. Ο παρών Οργανισμός, μπορεί να τροποποιηθεί ή να 
συμπληρωθεί με Πρ. Διάταγμα, σύμφωνα με τις διατάξεις 
των άρθρων 98 του α.ν. 2039/1939 και 110 και 119 του 
Αστικού Κώδικα, ύστερα από απόφαση του Διοικητικού 
Συμβουλίου, με πρόταση αποκλειστικά του Προέδρου 
του Διοικητικού Συμβουλίου. 

Άρθρο 12 

Διάλυση του Ιδρύματος - Τύχη Περιουσίας αυτού 

1. Το ίδρυμα διαλύεται όταν και όπως ο νόμος ορίζει 

2. Σε περίπτωση διάλυσης του ιδρύματος για οποιοδή- 
ποτε λόγο η περιουσία του περιέρχετια στο ΜΕΤΣΟΒΙΟ 
ΚΕΝΤΡΟ ΔΙΕΠΙΣΤΗΜΟΝΙΚΗΣ ΕΡΕΥΝΑΣ (ΜΕ.Κ.Δ.Ε.) του 
Ε.Μ. Πολυτεχνείου. 

Στους Υπουργούς Εθνικής Παιδείς και Θρησκευμάτων και 
Πολιτισμού και στον Υφυπουργό Οικονομικών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 26 Απριλίου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝ. ΠΑΙΔΕΙΑΣ & 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΠΟΣΤΟΛΟΣ ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

ΠΟΛΙΤΙΣΜΟΥ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

ΑΠΟΦΑΣΕΙ Σ 

Αριθ. 2/21543/0025 (2) 

Αύξηση Μετοχικού Κεφαλαίου της Ελληνικής Αεροπορι¬ 
κής Βιομηχανίας ΑΕ (ΕΑΒ ΑΕ). 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 25 και 26 του Ν. 1558/1985 
«Κυβέρνηση και Κυβερνητικά Οργανα» (ΦΕΚ 137 τ.Α/ 
26.9.85). 


2. Τις διατάξεις του άρθρου 12 του Ν. 2469/1997 «Πε¬ 
ριορισμός και Βελτίωση της αποτελεσματικότητας των 
Κρατικών Δαπανών» (ΦΕΚ 38 τ.Α 14.3.97). 

3. Την αριθμ. 2/9597/0004/14.1.2001 Κοινή Απόφαση 
του Πρωθυπουργού και του Υπουργού Οικονομικών 
«Τροποποίηση της αριθμ. 1039386/441/Α0006/21.4.2000 
κοινής απόφασης Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών (ΦΕΚ 571)». 

4. Το αριθμ. 1029504/11502/0005/4.4.2001 έγγραφο 
της 5ης Δ/νσης Οικονομικού του Υπουργείου Οικονομι¬ 
κών. 

5. Τα από 17.5.2000 και 23.3.2001 Πρακτικά των Εκτά¬ 
κτων Γ ενικών Συνελεύσεων των Μετόχων της «ΕΑΒ ΑΕ». 

6. Το γεγονός ότι από τις διατάξεις αυτές δεν προκαλεί- 
ται πρόσθετη δαπάνη σε βάρος τους Κρατικού Προϋπο¬ 
λογισμού, αποφασίζουμε: 

Την αύξηση υπέρ του Ελληνικού Δημοσίου του Μετοχι¬ 
κού Κεφαλαίου της Ελληνικής Αεροπορικής Βιομηχανίας 
ΑΕ (ΕΑΒ Α.Ε.) με την έκδοση ονομαστικών μετοχών ίσης 
αξίας με το ποσό των οκτακόσιων ογδόντα πέντε εκατομ¬ 
μυρίων δραχμών (885.000.000), το οποίο αντιπροσοιπεύ- 
ει ισόποση επιχορήγηση που καταβλήθηκε από το Γενικό 
Κρατικό Προϋπολογισμό (Πρόγραμμα Δημοσίων Επεν¬ 
δύσεων) οικονομικού έτους 2000 για πρόγραμμα χρημα¬ 
τοδότησης ίδρυσης νέου δοκιμαστηρίου κινητήρων της 
ΕΑΒ (λογ. έργου 9651000). 

Από την απόφαση αυτή δεν προκαλείται δαπάνη σε βά¬ 
ρος του Κρατικού Προϋπολογισμού. 

Η απόφαση μας αυτή να δημοσιευθεί στην Εφημερίδα 
της Κυβερνήσεως. 

Αθήνα, 27 Απριλίου 2001 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. 368201 (3) 

Καθορισμός ημερομηνίας υποβολής αιτήσεων μετάτα¬ 
ξης υπαλλήλων Οργανισμού Βάμβακος. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) τηςπαρ. 1 του άρθρου 24 του Ν. 2637/1998 «Σύστα¬ 
ση Οργανισμού Πιστοποίησης Λογαριασμών, Οργανι¬ 
σμού Πληρωμών και Ελέγχου Κοινοτικών Ενισχύσεων 
Προσανατολισμού και Εγγυήσεων, Οργανισμού Πιστο¬ 
ποίησης και Επίβλεψης Γεωργικών Προϊόντων, Γενικών 
Διευθύνσεων και θέσεων Προσωπικού στο Υπουργείο Γε- 
ωργίας και «Εταιρείας Αξιοποίησης Αγροτικής Γης Α.Ε. 
και άλλες διατάξεις» (Α 200), όπως συμπληρώθηκαν με 
την παρ. 12 του άρθρου 4 του Ν. 2732/1999 ως Διεπαγ- 
γελματικές Οργανώσεις και ρύθμιση θεμάτων αρμοδιό¬ 
τητας του Υπουργείου Γεωργίας» (Α 154). 

β) Του άρθρου 29α του Ν. 1558/1985 «Κυβέρνηση και 
Κυβερνητικά Όργανα (Α 137), που προστέθηκε με το άρ¬ 
θρο 27 του Ν. 2081/1992 «Ρύθμιση του θεσμού των Επι¬ 
μελητηρίων, τροποποίηση διατάξεων του Ν. 1712/1987 
για τον εκσυγχρονισμό των επαγγελματικών οργανώσε¬ 
ων των εμπόρων, βιοτεχνών και λοιπών επαγγελματιών 
και άλλες διατάξεις» (Α 154) και τροποποιήθηκε με το άρ- 

θρο 1 του Ν. 2469/1997 «Περιορισμός και βελτίωση της 
αποτελεσματικότητας των κρατικών δαπανών και άλλες 
διατάξεις» (Α38). 

2. Την αριθμ. 389559/22.9.2000 (ΦΕΚ 1176/Β7 
22.9.2000) απόφασή μας «Τροποποίηση της αριθμ. 41795/ 
3.8.2000 απόφασης». 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού ή των προϋπολογισμών των αναφερο- 
μένων νομικών προσώπων, αποφασίζουμε: 

Ορίζουμε για το προσωπικό του Οργανισμού Βάμβακος 
ως καταληκτική ημερομηνία υποβολής αιτήσεων για με¬ 
τάταξη στο Υπουργείο Γεωργίας ή σε υπηρεσίες των Πε¬ 
ριφερειών ή στις Νομαρχιακές Αυτοδιοικήσεις την 
18.5.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Μάίου 2001 

Ο ΥΠΟΥΡΓΟΣ 

Γ. ΑΝΩΜΕΡΙΤΗΣ 
-♦- 

Αριθ. Γ5/2028 (4) 

Συγκρότηση και λειτουργία της Ειδικής Επιτροπής Ελέγ¬ 
χου και Εποπτείας της Διαχείρισης της περιουσίας 
των Ασφαλιστικών Οργανισμών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Εχοντας υπόψη: 

1. Το άρθρο 42 του Ν.2676/99 (1/Α) «Οργανωτική και 
λειτουργική αναδιάρθρωση των φορέων κοινωνικής 
ασφάλισης και άλλες διατάξεις». 

2. Το άρθρο 1 του Ν.2469/97 (38/Α) και το γεγονός ότι 
από την απόφαση αυτή, δεν προκαλείται δαπάνη σε βά¬ 
ρος του κρατικού προϋπολογισμού, αλλά του Λογαρια¬ 
σμού Βελτίωσης της Κοινωνικής Ασφάλισης (Λ.Β.Κ.Α.) 
της Γ.Γ.Κ.Α. 

3. Το άρθρο 40 του Ν.849/78 (232/Α) όπως συμπληρώ¬ 
θηκε με το άρθρο 8του Ν.2129/93 (57/Α). 

4. Τιςδιατάξειςτου Π.Δ/τος372/14.9.95 (201 /Α) «Μετα¬ 
φορά της Γ.Γ.Κ.Α. από το Υπουργείο Υγείας-Πρόνοιας & 
Κοιν.Ασφαλίσεων, στο Υπουργείο Εργασίας». 

5. Την 80027/4.5.2000 (160/Β) κοινή απόφαση «Ανάθε¬ 
ση αρμοδιοτήτων στους Υφυπουργούς Εργασίας & 
Κοιν. Ασφαλίσεων». 

6. Την 114/14.3.2000 κοινή απόφαση των Υπουργών 
Εθνικής Οικονομίας και Εργασίας & Κοιν.Ασφαλίσεων, 
και του Διοικητή της Τράπεζας της Ελλάδος «Συγκρότη¬ 
ση Επιτροπής Ελέγχου και Εποπτείας της Διαχείρισης 
της περιουσίας των Ασφαλιστικών Οργανισμών». 

7. Το από 21.11.2000 έγγραφο της Ειδικής Επιτροπής 
Ελέγχου και Εποπτείας της Διαχείρισης της Περιουσίας 
των Ασφαλιστικών Φορέων, αποφασίζουμε: 

Αρθρο 1 

Συγκρότηση και επιλογή των μελών της Ειδικής Επιτροπής 

1. Στην Ειδική Επιτροπή Ελέγχου & Εποπτείας της Δια¬ 
χείρισης της περιουσίας των Ασφαλιστικών Οργανισμών 
η οποία συστάθηκε με το άρθρο 42 του Ν.2676/99, εδρεύ¬ 


ει και λειτουργεί στα πλαίσια της Τράπεζας της Ελλάδος, 
μετέχουν: 

- Ενας (1) εκπρόσωπος της Τράπεζας της Ελλάδος ως 
πρόεδρος. 

- Ενας (1) εκπρόσωπος του Υπουργείου Εθνικής Οικο¬ 
νομίας 

- Ενας (1) εκπρόσωπος του Υπουργείου Οικονομικών. 

- Ενας (1) εκπρόσωπος του Υπουργείου Εργασίας & 
Κοιν. Ασφαλίσεων. 

- Ενας (1) εκπρόσωπος της Επιτροπής Κεφαλαιαγοράς. 

- Τρείς (3) εκπρόσωποι Ασφαλιστικών Φορέων οι οποίοι 
επιλέγονται μεταξύ των προτεινομένων από τους έξι (6) 
μεγαλύτερους σε κινητή και ακίνητη περιουσία, φορείς. 

- Ενας (1) εκπρόσωπος της Γ.Σ.Ε.Ε. 

2. Τα μέλη της Επιτροπής ορίζονται ύστερα από προτά¬ 
σεις των φορέων που υποβάλονται εντός προθεσμίας δέ¬ 
κα (10) ημερών, αφότουτου ζητηθούν. 

3. Σε περίπτωση μη έγκαιρης υποβολής των προτάσε¬ 
ων, οι Υπουργοί Εθνικής Οικονομίας, Εργασίας και Κοι¬ 
νωνικών Ασφαλίσεων και ο Διοικητής της Τ. Ε. προβαίνουν 
στον διορισμό αυτών κατ’ επιλογή τους. 

4. Το μέλος που απουσιάζει αδικαιολόγητα επί πέντε 
τουλάχιστον συνεχείς συνεδριάσεις της Επιτροπής κη¬ 
ρύσσεται έκπτωτο, μετά από πρόταση της Επιτροπής. 

5. Τα εκπίπτοντα, αποβιώσαντα ή με οποιονδήποτε λό¬ 
γο αποχωρούντα μέλη αντικαθίστανται με ισάριθμα μέλη. 

Αρθρο 2 

Έργο και αρμοδιότητες της Ειδικής Επιτροπής 

1. Το έργο της Επιτροπής, σύμφωνα με την παρ.3 του 
άρθρου 42 του Ν.2676/99, συνίσταται: 

α) Στον έλεγχο των πόσης φύσεως επενδύσεων που 
πραγματοποιούν οι Ασφαλιστικοί Φορείς σε κινητές αξίες 
με εξαίρεση αυτές που αφορούν τίτλους του Ελληνικού 
Δημοσίου, ομόλογα Τραπεζών και μετοχές εταιρειών που 
ιδιωτικοποιούνται, καθώς και την παροχή των σχετικών 
εγκρίσεων για επενδύσεις των Ασφαλιστικών Φορέων σε 
κινητές αξίες ή για ρευστοποιήσεις των αξιών αυτών σύμ¬ 
φωνα με τις διατάξεις της παρ.2β του άρθρου 40 του 
Ν.2676/99. 

β) Στον τακτικό ή περιοδικό έλεγχο των στοιχείων στα 
οποία στηρίζονται οι επενδυτικές επιλογές των πάσης φύ¬ 
σεως διαχειριστώντης περιουσίαςτων ανωτέρω Ασφαλιστι¬ 
κών Φορέων και της εφαρμογής της κείμενης νομοθεσίας. 

γ) Σε εισηγήσεις προς τον Υπουργό Εργασίας και Κοι¬ 
νωνικών Ασφαλίσεων και το Διοικητή της Τράπεζας της 
Ελλάδος για επενδύσεις σε κινητές αξίες, καθ’ υπέρβαση 
των προβλεπόμενων από την παρ.1 του άρθρου 40 του 
Ν.2676/99 ποσοστών και για ρευστοποιήσεις τραπεζικών 
μετοχών. 

δ) Στον καθορισμό των κανόνων επενδυτικής συμπερι¬ 
φοράς για την αξιοποίηση της κινητής περιουσίας των 
Ασφαλιστικών Οργανισμών. Με απόφαση του Υπουργού 
Εργασίας και Κοινωνικών Ασφαλίσεων οι ανωτέρω κα¬ 
νόνες, ύστερα από προηγούμενη αποδοχή τους, καθί¬ 
στανται υποχρεωτικής εφαρμογής για τους Ασφαλιστι¬ 
κούς Οργανισμούς. 

2. Η Επιτροπή παρέχει την έγκρισή της για επενδύσεις 
σε κινητές αξίες ή για ρευστοποιήσεις των αξιών αυτών 
εντός πέντε (5) εργασίμων ημερών από της υποβολής 
του σχετικού αιτήματος εκ μέρους του Ασφαλιστικού 
Φορέα στην Επιτροπή. 

Αρθρο 3 

Λειτουργία της Ειδικής Επιτροπής 

1. Η Επιτροπή συνεδριάζει εκτός ωρών εργασίας, στην 
Τράπεζα της Ελλάδος, μετά από πρόσκληση του Προέ¬ 
δρου της, τακτικά δύο φορές την εβδομάδα σε ώρες και 
ημέρες που θα καθορίζονται από τον Πρόεδρο, έκτακτα 
οσάκις παρίσταται ανάγκη. Σε περίπτωση που κάποιο μέ¬ 
λος κωλύεται να παραστεί υποχρεούται να ειδοποιήσει 
άμεσα τους γραμματείς της Επιτροπής. 

2.0 Πρόεδρος καταρτίζειτην ημερήσια διάταξη της συ¬ 
νεδρίασης ανάλογα με τα θέματα που εκκρεμούν προς 
εξέταση. Θέματα που χαρακτηρίζονται από τον Πρόεδρο 
ως επείγοντα, μπορεί, με σύμφωνη γνώμη της Επιτροπής, 
να προηγηθούν για συζήτηση στην ημερήσια διάταξη ή να 
συζητηθούν εκτός ημερήσιας διάταξης. 

3. Η Επιτροπή βρίσκεται σε απαρτία όταν παρίσταται ο 
Πρόεδρος και τουλάχιστον τέσσερα (4) μέλη. Οι αποφά¬ 
σεις λαμβάνονται με πλειοψηφία των παρόντων μελών. Σε 
περίπτωση ισοψηφίας υπερισχύει η γνώμη υπέρ της οποί¬ 
ας τάχθηκε με την ψήφο του, ο Πρόεδρος. Εάν παρέλθει 
μισή ώρα, από την καθορισθείσα για την έναρξη των συ¬ 
νεδριάσεων ώρα, χωρίς να έχει επιτευχθεί απαρτία, ο 
Πρόεδρος κηρύσσει τη συνεδρίαση, ματαιωθείσα. 

4. Οι ψηφοφορίες στην Επιτροπή είναι φανερές, εκτός 
αν αφορούν σε προσωπικά θέματα, οπότε η ψηφοφορία 
μπορεί να διενεργηθεί με άλλο τρόπο κατά την κρίση του 
Προέδρου. Σε περίπτωση ισοψηφίας σε μυστική ψηφο¬ 
φορία, η εισήγηση ή η πρόταση θεωρείται απορριφθείσα. 
Οταν πρόκειται να συζητηθεί θέμα που αφορά ιδιωτικά 
συμφέροντα ενός μέλους ή συγγενούς του μέχρι τετάρ¬ 
του βαθμού εξ αίματος ή εξ αγχιστείας, το μέλος αυτό δεν 
μπορεί να παραστεί κατά τη συζήτηση, ούτε κατά την ψη¬ 
φοφορία. Η απόφαση για την εξαίρεση λαμβάνεται μετά 
από πρόταση του ενδιαφερομένου, που οφείλει να προβεί 
σε σχετική δήλωση, ή κάθε άλλου μέλουςτης Επιτροπής. 

5.0 Πρόεδρος εισηγείταιτα θέματα της ημερήσιας διά¬ 
ταξης στην Επιτροπή αφού έχει προηγηθεί ο έλεγχος, η 
επεξεργασία και η ανάλυση των στοιχείων από την Γραμ- 
ματείατης Επιτροπής. Ο Πρόεδρος δύναται να καλείστις 
συνεδριάσεις οποιονδήποτε ύπάλληλο των αρμοδίων 
υπηρεσιών της Τράπεζας της Ελλάδος, της Επιτροπής 
Κεφαλαιαγοράς, της Γ.Γ.Κ.Α., ή εκπρόσωπο Ασφαλιστι¬ 
κού Φορέα ή ακόμη και ιδιώτη, προς παροχή πληροφο¬ 
ριών σε σχέση μετά συζητούμενα θέματα. 

6. Τα πρακτικά των συζητήσεων τηρούνται με μέριμνα 
των γραμματέων της Επιτροπής και είναι εμπιστευτικού 
χαρακτήρα. Μετά την επικύρωσή τους υπογράφονται 
από τον Πρόεδρο, τα παριστάμενα μέλη και τους γραμ¬ 
ματείς. Τα πρακτικά τηρούνται σε αριθμημένα φύλλα, βι- 
βλιοδετημένα στο τέλος κάθε ημερολογιακού έτους. Με 
απόφαση της Επιτροπής, οι συνεδριάσεις ή τμήματα αυ¬ 
τών, μπορούν να μαγνητοφωνούνται. Στα πρακτικά ανα¬ 
γράφονται τα ονόματα των μελών που συμμετέχουν και 
γίνεται ρητή μνεία για την απουσία ή το κώλυμα μέλους. 
Η γνώμη των μειοψηφούντων μελών καταχωρείται στα 
πρακτικά. Εάν κατά την επικύρωση προβληθεί οποιαδή¬ 
ποτε αντίρρηση μέλους, ο Πρόεδρος ενεργεί εξακρίβω¬ 
ση και επέρχονται οι τυχόν θεωρηθείσες ως επιβεβλημέ¬ 
νες διορθώσεις. Σε κάθε συνεδρίαση επικυρώνονται τα 
πρακτικά της προηγούμενης συνεδρίασης, πλην των πε¬ 
ριπτώσεων κατά τις οποίες η Επιτροπή ρητά αποφασίζει 
την άμεση επικύρωσή τους. 


7. Οι συνεδριάσεις της Επιτροπής δεν είναι δημόσιες. 
Απαγορεύεται απολύτως στα μέλη της Επιτροπής η ανα¬ 
κοίνωση των γενομένων συζητήσεων κατά τις συνεδριά¬ 
σεις και των λαμβανομένων αποφάσεων, εκτός αν δοθεί 
προς τούτο ειδική άδεια απάτην Επιτροπή. Δεν επιτρέπε¬ 
ται στα μέλη η έγγραφη κοινοποίηση θεμάτων που απα¬ 
σχολούν την Επιτροπή σε αρχές ή τρίτους. 

Αρθρο 4 
Επιβολή Ποινών 

1. Σε περίπτωση διαπίστωσης, κατά τη διενέργεια του 
ελέγχου της διαχείρισης, παράβασης της κείμενης νομο¬ 
θεσίας, των κανόνων επενδυτικής συμπεριφοράς ή των 
αποφάσεωντης Επιτροπής, η τελευταία εισηγείται στους 
Υπουργούς Εθνικής Οικονομίας και Εργασίας και Κοινω¬ 
νικών Ασφαλίσεων, καθώς και στο Διοικητή της Τράπεζας 
της Ελλάδος την με κοινή απόφασή τους, επιβολή: 

α) Χρηματικών προστίμων στα μέλη των οργάνων διοί¬ 
κησης των Ασφαλιστικών Οργανισμών που έλαβαν τη 
σχετική απόφαση και στα μέλη των οργάνων διοίκησης 
των ΑΕΔΑΚτων ανωτέρω Οργανισμών. 

β) Διοικητικών ποινών στα μέλη των οργάνων διοίκησης 
και ιδίως των Διοικητικών Συμβουλίων των ανωτέρω ορ¬ 
γανισμών, οι οποίες δύναται να φθάνουν έως και την ορι¬ 
στική τους παύση. 

2. Ειδικότερα η Επιτροπή δύναται να εισηγείται: 

α) κατά τη διενέργεια του προληπτικού ελέγχου: 

- την πρώτη φορά επίπληξη 

- τη δεύτερη φορά αυστηρή επίπληξη 

-τηντρίτη φορά επιβολή χρηματικού προστίμου που θα 
μπορεί να ανέρχεται μέχρι ποσοστού 1 % επίτης αξίας της 
επένδυσης για την οποία ζητήθηκε έγκριση 

- την τέταρτη φορά επιβολή διοικητικών ποινών στα μέ¬ 
λη των οργάνων διοίκησης, και ιδίως των Διοικητικών Συμ¬ 
βουλίων των Οργανισμών, οι οποίες δύναται να φθάσουν 
έως και την οριστική τους παύση. 

Σε εξαιρετικές περιπτώσεις η Επιτροπή, κατά την κρίση 
της ανάλογα με τη σοβαρότητα της παράβασης, δύναται 
να μην ακολουθήσει την ανωτέρω σειρά ιεράρχησης των 
επιβαλλομένων ποινών. 

β) κατά τη διενέργεια του κατασταλτικού ελέγχου 

- την πρώτη φορά επιβολή χρηματικού προστίμου που 
θα μπορεί να ανέρχεται μέχρι ποσοστού 1 % επί της αξίας 
της επένδυσης για την οποία ζητήθηκε έγκριση 

- τη δεύτερη φορά επιβολή διοικητικών ποινών στα μέ¬ 
λη των οργάνων διοίκησης, και ιδίως των Διοικητικών Συμ¬ 
βουλίων των Οργανισμών, οι οποίες δύναται να φθάσουν 
έως και την οριστική τους παύση. 

Σε εξαιρετικές περιπτώσεις η Επιτροπή, κατά την κρίση 
της ανάλογα με τη σοβαρότητα της παράβασης, δύναται 
να μην ακολουθήσει την ανωτέρω σειρά ιεράρχησης των 
επιβαλλομένων ποινών. 

3. Στην περίπτωση που μέλη των Δ.Σ. των Αφαλιστικών 
Φορέων, μέλη των οργάνων διοίκησης των ΑΕΔΑΚ των 
ανωτέρω Οργανισμών ή υπάλληλοι που έχουν την ευθύνη 
διαχείρισης του χαρτοφυλακίου, εν γνώση τους παραβαί¬ 
νουν τις διατάξεις της κείμενης νομοθεσίας, υποβάλλουν 
ψευδή ή ανακριβή στοιχεία, παραλείπουν την υποβολή 
στοιχείων και παρεμποδίζουν με οποιοδήποτε τρόπο τη 
διενέργεια ελέγχων από την Επιτροπή, τιμωρούνται, μετά 
από εισήγηση της Επιτροπής, με χρηματική ποινή μέχρι 
του ποσού των 100.000.000 δρχ. 

4. Τα επιβαλλόμενα χρηματικά πρόστιμα αποτελούν 
έσοδο του Λογαριασμού Βελτίωσης Κοινωνικής Ασφάλι¬ 
σης και κατατίθενται στον τηρούμενο, στην Τράπεζα της 
Ελλάδος, λογαριασμό. 

Αρθρο 5 

Γραμματείατης Ειδικής Επιτροπής 

1. Το έργο και η λειτουργία της Επιτροπής υποστηρίζε¬ 
ται, σύμφωνα με τις συνδυασμένες διατάξεις των παρ.1 
και 2β του άρθ.42 του Ν.2676/99, από Γραμματεία στην 
οποία συμμετέχουν υπάλληλοι της Τράπεζας της Ελλά¬ 
δος που υπηρετούν στο Τμήμα Ελέγχων και Παρακολού¬ 
θησης των Επενδύσεων και της Περιουσίας των Ασφαλι¬ 
στικών Φορέων της Διεύθυνσης Εργασιών Δημοσίου και 
(1) υπάλληλος του Υπουργείου Εργασίας και Κοινωνικών 
Ασφαλίσεων, που θα ορίζονται για το σκοπό αυτό, το σύ¬ 
νολο των οποίων δεν μπορεί να υπερβεί τους οκτώ (8). Ο 
υπάλληλος του Υπουργείου, θα εκτελεί αποκλειστικά και 
μόνον, χρέη γραμματέα στις συνεδριάσεις της Ειδικής 
Επιτροπής. 

2. Οι υπάλληλοι της Γραμματείας επιλαμβάνονται της 
επεξεργασίας, της ανάλυσης και του ελέγχου των πάσης 
φύσεως στοιχείων που σχετίζονται με τις επενδύσεις που 
πραγματοποιούν οι Ασφαλιστικοί Φορείς σε κινητές αξίες 
καθώς και της διενέργειας τακτικού ή περιοδικού ελέγ¬ 
χου των στοιχείων στα οποία στηρίζονται οι επενδυτικές 
επιλογές των πάσης φύσεως διαχειριστών της περιου¬ 
σίας των Ασφαλιστικών Φορέων προς υποβοήθηση του 
αναφερομένου, από τις διατάξεις του άρθρου 2 του πα¬ 
ρόντος, έργου της Ειδικής Επιτροπής. 

3. Η Γραμματεία είναι υπεύθυνη για τη διεκπεραίωση 
της αλληλογραφίας της Επιτροπής καθώς και την κοινο¬ 
ποίηση των αποφάσεων αυτής. 

4. Χρέη γραμματέων στις συνεδριάσεις της Επιτροπής 
εκτελούν: ο υπάλληλος του Υπουργείου Εργασίας και 
Κοινωνικών Ασφαλίσεων και ένας από τους υπαλλήλους 
της Τράπεζας της Ελλάδος που συμμετέχει στη Γ ραμμα¬ 
τεία της Επιτροπής. 

Οι γραμματείς: 

- Συντάσσουν και κοινοποιούν με εντολή του Προέδρου 
της Επιτροπής τις προσκλήσεις με τα θέματα της ημερή¬ 
σιας διάταξης στα μέλη της. 

- Τηρούν το βιβλίο πρακτικών των συνεδριάσεων της 
Επιτροπής καθώς και το βιβλίο παρουσίας των μελών αυ¬ 
τών. 


- Μετά την επικύρωση των πρακτικών, επιμελούνται της 
αρμόδιας κοινοποίησης των αποφάσεων της Επιτροπής 
για την εκτέλεση αυτών. 

Αρθρο 6 

Αμοιβές 

Η αποζημίωση του Προέδρου και των μελών της Επι¬ 
τροπής, καθορίζεται σε εκατόν εξήντα χιλιάδες (160.000) 
δρχ. μηνιαίως για κάθε ένα και των γραμματέων, σε ογδό¬ 
ντα χιλιάδες (80.000) δρχ. μηνιαίως για κάθε ένα. 

Το ποσό της αποζημίωσης καταβάλλεται για το σύνολο 
των κατά μήνα προβλεπομένων συνεδριάσεων. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. 

Για συμμετοχή σε λιγότερες συνεδριάσεις από τις 
πραγματοποιηθείσες καταβάλλεται η ανάλογη αποζημίω¬ 
ση. 

Η αμοιβή των υπαλλήλων της Γ ραμματείας, πλην των 
γραμματέων της Επιτροπής καθορίζεται σε τριάντα χιλιά¬ 
δες (30.000) δρχ. μηνιαίως για κάθε ένα. 

Η σχετική δαπάνη, βαρύνει το Λογαριασμό Βελτίωσης 
Κοινωνικής Ασφάλισης (Λ.Β.Κ.Α.) 

Αθήνα, 30 Απριλίου 2001 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Γ. ΠΑΠΑΝΤΩΝΙΟΥ Ν. ΦΑΡΜΑΚΗΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 1 

ΛΟΥΚΑΣ ΠΑΠΑΔΗΜΟΣ 
-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο ΦΕΚ 402/Β/2001 που δημοσιεύθηκε η 17659/ 338/ 
21.3.2001 απόφαση «Προκαταρτικές εργασίες εκτύπω¬ 
σης γραμματοσήμων (τροποποίηση του εκδοτικού προ¬ 
γράμματος έτους 2001) γίνεται η παρακάτω διόρθωση: 

Στο αποφασιστικό αυτής στην παράγραφο 2 και στη 
σειρά «5» «ΕΠΕΤΕΙΟΙ» στο εδάφιο (στ) αυτής από το 
εσφαλμένο «00 ΧΡΟΝΙΑ ΤΑΧΥΔΡΟΜΙΚΟ ΤΑΜΙΕΥΤΗΡΙΟ» 
διορθώνεται στο ορθό «στ «100 ΧΡΟΝΙΑ ΤΑΧΥΔΡΟΜΙΚΟ 
ΤΑΜΙΕΥΤΗΡΙΟ». 

(Από το Υπουργείο Μεταφορών & Επικοινωνιών) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




